1928 — Василий Иванович Ижболдин, журналист, серызе. Пошкырт Эл Калтаса кундемысе Кокуш ялыште шочын. Йошкар-Олашке 1972-шо ийыште толын да Марий радиошто пашам ышташ тӱҥалын: тӱҥ редактор сомылымат шуктен. Вара «Пачемыш» журналын редакторжо лийын. «Кайыккомбо корно», «Настук» повесть, «Турий» романын, «Паяш» мыскара ойпогын авторжо. Суапле пашажлан кугыжаныш чап танык дене палемдалтын.